NETFLIX-SARJA
No niin, Tom.
Turvauduit ensimmäistä kertaa bluffiin, ja Megan pääsi jäljillesi.
Jos muutkin haastajat haistoivat bluffisi, lähdet tyhjin käsin.
Et nimittäin lukinnut kymppitonniasi.
Katsotaan, mitä Billy tuumi vastauksestasi.
Äskeisessä vastauksessa oli jotain erilaista.
Heti kun lukitsit vastauksesi huomasin,
että jotenkin peräännyit.
Kuin olisit pelännyt, mitä näytöllä luki.
Nimenomaan.
Yritin lukea.
Niin niin.
Se pisti heti silmään erilaisena.
"Hän ei tiedä, mistä puhuu."
Mutta -
kuulin selityksesi. Ja George Bush tosiaan on tomppeli.
Joten menin -
uskomaan sinua. -Jes!
Niin sitä pitää.
Annoit sen ilmaiseksi.
Koska Billy uskoi sinua, potissasi on 25 000 dollaria.
Kuunnellaanko vielä Ashleyä?
Kuunnellaan -Ole hyvä.
Näytit aivan poliitikolta puhujapöntössä jaarittelemassa.
Mutta uskoin sinua.
Sait 25 000 dollaria.
Ja bluffisi vakuutti kaksi haastajaa kolmesta.
Hän on taitava. -Voit lukita ennen 50 000 dollaria.
Lukitsen pelkästään vaimoni takia.
Muuten olen mennyttä. -Selvä.
Itse menisin koko matkan. -Hyvä päätös.
Hän nirhaa minut. Sitten on sama jäädä tänne.
Hyvä on. Pelaamme 50 000 dollarista.
Kysymys kuuluu:
"Keksintö ei ole humalaisten hölmöilyjä,
mutta tulista Cincinnati chiliä tarjoillaan minkä lisukkeena?"
A) Spagetti, B) tortillalastut,
C) valkosipulileipä vai D) perunamuusi.
Mitä lie tarkoittaa.
Cincinnati chili. -Sanoi vegasilainen.
Jep. -Selvä.
Kerro vastaus. He päättävät,
tiedätkö vastauksen vai bluffaatko. Ole hyvä.
No. Cincinnati chili.
Cincinnatissa käyneet tietävät,
että kaikki on erilaista, jännää ja omaperäistä.
Cincinnati chiliä kauhotaan spagetin päälle.
Jostain syystä.
Okei. He kuulivat vastauksen.
Niin. Se on hyvää.
Kerro saman tien. Bluffaatko?
En. Se on täysin totta. Söin sitä.
Selvän teki. 50 000 dollaria on sinun.
Mieletön nauru.
Jo 50 tonnia. -Eikö olekin mahtavaa? Katso.
Jestas.
Kolmikkoakin hymyilyttää, sillä he olivat tarkkoja -
ja uskoivat vastaukseesi.
No niin. 50 000 on sinun. Voit lähteä kotiin heti.
Tai voit tavoitella 75 000 dollaria.
Howie, haluan jatkaa.
Hyvä on. 75 000 dollarin kysymys kuuluu:
"Ainoa naispuolinen brittikuninkaallinen asevoimissa,
kuningatar Elisabet II palveli toisessa maailmansodassa missä tehtävissä?"
A) Hoitaja, B) radio-operaattori,
C) mekaanikko vai D) laboratorioteknikko.
Lukitsit vastauksesi.
Hän tietää, onko luvassa totta vai bluffia.
Tässä kuulette vastauksen.
Kuningatar Elisabethan huolehtii aina perheestään.
Toisessa maailmansodassa hän auttoi sairaanhoitajana.
Jokaista tarvittiin, varsinkin Lontoon pommituksissa.
Jokainen teki osansa.
Hän halusi osoittaa tukensa kansalle.
Billy. -Niin.
Tom kertoi, mitä kuningatar teki toisen maailmansodan aikana.
Mitä ajattelit hänen vastauksestaan?
Se oli todella pitkä.
Kuin olisit kertonut satua toisesta maailmansodasta.
Puhuit myös matalammalla äänellä.
Älä anna sen yllättää.
Oho. -Juonsitko radiossa?
Kyllä vain. -Selvä.
En uskonut sinua. Minusta bluffasit.
Hänestä bluffasit. -Ja vielä radioääneni takia.
Hän kuuli äänesi painuvan ja päätteli, että bluffaat.
Mielenkiintoista. -Niin on. Kerro.
Puhuitko totta vai sontaa?
Se oli -
sontaa.
Oikea vastaus on mekaanikko.
Aavistit äänestä. -Kuningatar oli mekaanikko.
Vau. -Niin.
Sepustit tarinan sujuvasti, muttet vakuuttanut Billyä.
Vain yhden haastajan pitää uskoa.
Jos jäit rysän päältä kiinni, lukitsit 25 000 dollaria.
Vaimosi on tyytyväinen ja taskusi tyhjät. -Normitilanne.
Toivottavasti toinen nuorista naisista nieli bluffisi.
Pelissä on nyt 75 000 dollaria.
Megan, uskoitko häntä?
Menihän se vähän jaaritteluksi.
Mutta valitettavasti uskoin.
Kas niin.
Kappas. -Kiitos, Megan.
Pääsit bluffaamalla 75 000 dollariin.
Vau.
Miten tienaa 75 000 dollaria?
Puhumalla sontaa.
Ashleykin nieli bluffisi.
Mutta vain yksi teistä pääsee pelaamaan miljoonasta dollarista.
Selvä. 75 000 dollaria.
Kolme kertaa enemmän kuin siivu vaimollesi.
Tai voit jatkaa kohti miljoonaa.
Seuraavan kysymyksen arvo on 100 000 dollaria.
Tavoittelemme 100 000 dollaria.
Pelataan kunnolla. -Hän on uhkapeluri.
Kas niin.
Kysymys 100 000 dollarista kuuluu:
"Maaliskuun 10. päivänä 1998 -
Netflix lähetti ensimmäisen elokuvansa. Mikä oli DVD:n nimi?"
A) Imperiumin vastaisku, B) Casablanca,
C) Häiriköt vai D) Beetlejuice.
Vastasit kysymykseen ja sait tiedon,
oletko oikeassa vai väärässä. Vain sinä tiedät sen.
Pyydän siis kertomaan vastauksesi.
Netflix lähettää klassikkoleffoja.
Casablanca on klassisimpia hittielokuvia, jonka kaikki haluavat nähdä.
Sitä katsotaan yhä uudestaan.
Selvä.
Vastaukset on lukittu.
Ashley.
Vastaa.
Taidan tarvita korokkeen, jotta näen katsoa silmiisi.
Olen vähän… Sinusta ei oikein ota selvää.
Hyvä.
Sanoit, että leffa on kaikille tuttu.
Niin on moni muukin elokuva.
Vastauksesi ei kuulostanut itsevarmalta. Joten minusta bluffasit.
Vastauksesta puuttui itsevarmuus, eli se on sontaa?
Niin. -Entä Megan?
Käytöksesi muuttui jotenkin aiemmista kysymyksistä.
Olit aika vakava. Ehkä yritit pitää naaman peruslukemilla.
Minusta bluffasit.
Oikeasti?
Naiset veikkaavat, että bluffasit.
Ennen Billyä pyydän… -Niin.
…kertomaan naisille, mitä he ovat kuulleet.
Mitä päästit suustasi?
Casablanca? Se oli sontaa.
Naiset huomaavat. -Kyllä.
Oikea vastaus on D) Beetlejuice.
Eikö niin.
Joten, Billy.
Olette yhtä pitkiä. Hän näkee sinut silmästä silmään.
Jos Billy haistoi bluffisi,
sinulla on 25 000 dollaria ja tyytyväinen vaimo.
Kyllä. -Niin.
Mutta jos Billy uskoi,
sait 100 000 dollaria.
Billy.
Tulevaisuus on käsissäsi.
Satatuhatta on paljon rahaa.
Olen suuri elokuvaharrastaja.
Tämä kysymys oli vaikea. Näin sen silmistäsi.
Se oli vaikea minullekin.
Mutta uskoin logiikkaasi ja sanojasi.
Voitit 100 000 dollaria.
Billy, ryhdistäydy.
Billy! -Paha kysymys.
Siinä oli järkeä. -Korjaa bluffitutkasi.
VEIKKAUSTARKKUUS
Olet sankari.
Olet kuusinumeroisissa.
Voit lukita pottisi. -Ja lukitsen.
Kyllä kiitos. -Lukitaan 100 000 dollaria.
Tyytyväinen vaimo. -Kyllä.
Tapahtuipa pelissä mitä tahansa,
viet mukanasi vähintään 100 000 dollaria.
Mahtavaa.
Antaako se itseluottamusta jatkaa miljoonaan saakka?
Se selviää pian.
Olen toistaiseksi kysynyt kuusi kysymystä.
Puolet niistä meni pieleen.
Ei tunnu reilulta.
On käteinen, on Bitcoin. Ja nyt on paskapuhe.
Iso tukku rahaa.
Pelaamme neljännesmiljoonasta. Seuraava kysymys tulee tässä.
"Kehotus olla heikentämättä suolisto-CYP3A4:n aineenvaihduntaa -
on ylisuorittajan versio mistä yleisestä suosituksesta?"
A) Ota pillerit kahdesti päivässä,
B) älä ui täydellä vatsalla,
C) ei greippimehua lääkkeiden kanssa -
vai D) ota antibiootit ruoan kanssa.
Vastaus on lukittu.
Tom, kerrohan heillekin.
Ellei halua heikentää suoliston aineenvaihduntaa,
on syytä ottaa antibiootit ruoan kanssa, jotta ne imeytyvät paremmin.
Siksi kannattaa syödä samalla kun ottaa antibiootit,
ettei lääkkeiden teho heikkene.
Selvä.
Megan. Mitä mieltä olet äskeisestä?
Vastaus tuntui jotenkin oudolta.
En pitänyt selityksestä heikkenemisestä ja antibiooteista.
Kysymyksessä puhutaan nimenomaan -
jonkin suolistossa olevan kapasiteetista.
Puhuit sontaa.
Niinkö? Mitä mieltä Billy on?
Jos kuvittelee myyntimiehen,
joka heitetään huoneeseen kauppaamaan uppo-outoa tuotetta,
se kuulostaa tuolta.
Joten puhuit sontaa.
Voi ei.
Vau.
Kaksi kolmesta sanoo sontaa.
Mikä on totuus? -No…
Bluffasin. En tiedä mistään CYP34A:sta.
Oikea vastaus on ei greippimehua lääkkeiden kanssa.
Joten, jos Ashley haistoi bluffisi, lähdet kotiin.
Ashley, sinulla oli vaikeuksia.
Lukitsit viimeisenä. Kuuntelit joka sanan.
Tämä oli selvästi hankalin lukittava.
Niin oli. Sinulla on hyvä putki menossa.
Menin hämilleni.
Tein päätöksen sen perusteella, miltä näytit vastatessasi.
Ja näytit -
vähän vaivaantuneelta. Näytit myyntimieheltä.
Mutta uskoin sinua.
Neljännesmiljoona dollaria!
Neljännesmiljoona! -Tiedän!
Hän valehteli. -Se on se elekieli.
Nyt oikeasti. -Kiitos, Ashley.
Hän nieli bluffin. Tiedätkö, mitä se maksoi?
Se maksoi meille neljännesmiljoonan sinun taskuusi.
Olet kolmen kysymyksen päässä miljoonasta dollarista.
Kas niin.
Sinulla on turvaverkko.
Kokonaiset 100 000 dollaria. -Kyllä.
Voit lähteä saman tien mukanasi 250 000 dollaria.
Mutta olet vain kolmen kysymyksen päässä miljoonasta dollarista.
Ja historiasi huomioon ottaen.
Olet bluffannut enemmän kuin vastannut oikein.
NELJÄ BLUFFIVASTAUSTA SEITSEMÄSTÄ
Kuten sanottua, bluffaat taitavasti.
Sinun on tehtävä päätös. Otatko neljännesmiljoonan?
Vai tartutko elämäsi tilaisuuteen?
Jatkatko kohti miljoonaa dollaria?
Mitä teet?
Seuraavan kysymyksen arvo on puoli miljoonaa dollaria.
Jatkatko? -Jatkan.
En luovu näin ainutkertaisesta tilaisuudesta.
Anna mennä. -Pelataan.
Vau. -Pelataan.
Puolen miljoonan kysymys tulee tässä.
"Thaimaan vuosittaisessa Songkran-festivaalissa -
juhlitaan buddhalaista uutta vuotta sotimalla leikkimielisesti millä?"
A) Mudalla, B) vesipyssyillä,
C) tyynyillä vai D) kananmunilla.
Hän vastaa kysymykseen.
Ja nyt Tom saa kertoa vastauksensa haastajilleen. Ole hyvä.
Songkran Thaimaassa. Siellä on älyttömän kuuma.
Etenkin siihen aikaan vuodesta.
Vesipyssyt täytetään jääkylmällä vedellä.
Super Soakerit viuhuvat ja ämpäreissä on vettä.
Kaikki uitetaan uuden vuoden kunniaksi. Vanha pestään tulevan tieltä.
Jatketaan siitä, mihin jäimme. Ashley.
Pakko sanoa, että bluffasit.
Tokaisit alkuun, että Thaimaassa on kuuma.
Onhan siellä. -No joo.
Mutta yritit ehkä harhauttaa alkuperäisestä…
Yritit ostaa aikaa. -Selvä.
Minusta bluffasit.
Hyvä on.
Megan, mitä ajattelit?
Thaimaa on kuuma. Se on totta.
Minun oli vaikea kuvitella -
buddhalaista juhlaa vesipyssyjen kanssa.
Joten minusta bluffasit.
Kaksi haastajaa veikkaa bluffia.
Jos valehtelet ja Billy haistaa sen…
Kaikki on hyvin. Saat mukaasi 100 000 dollaria.
Kerropa ensin Billylle,
mitä tarjoilit haastajillesi.
Billy, tarjoilin prikkakaupalla totuutta.
Kyllä. -Vettä vain.
Vettäpä hyvinkin. Voitit puoli miljoonaa dollaria.
Hän aloitti kuumuudesta, koska vesipyssyt viilentävät.
Hyvä on. -Halpaan mentiin.
Entä Billy, uskoitko vai et?
Uskoin. -Billy oli siis tarkka.
Sinulla on puoli miljoonaa.
Jestas. -Puoli milliä.
Voit lähteä saman tien. Mutta katsopa tikkaita.
Lukitsit 100 000 dollaria.
Olet kahden pykälän päässä elämäsi tilaisuudesta.
Haluatko jatkaa? Vai lähdetkö kotiin rahojen kanssa?
Howie, me…
Olen hermona ja onnellinen. Ja minä jatkan.
Hyvänen aika. -Nyt pelataan.
Kas niin. Kysymys kuuluu:
"Seitsemän kirjan ja yli miljoonan sanan jälkeen -
rakastettu Harry Potter -sarja päättyy mihin vaatimattomiin sanoihin?"
A) Ja niin edelleen, B) sen pituinen se,
C) ja siinä kaikki vai D) kaikki oli hyvin.
Tunnen paineen ja jännityksen ilmassa.
Isot rahat pelissä.
Neljännesmiljoona dollaria.
Tom, ole hyvä ja kerro vastaus.
Huh, mikä paikka.
Eli -
Harry Potter -sarja päättyi kaiken jälkeen sanoihin "kaikki oli hyvin".
Seitsemän kirjaa. Se siitä. Niin siinä lopulta kävi.
Billy, menit lankaan ja nostit hänet 750 000 dollarin kysymykseen.
Mitä mieltä olit nyt?
Joo. Et ole lukenut Harry Potteria.
Ihanko totta.
Minusta bluffasit.
Siis, hän näytti…
Älä pyydä anteeksi. Se on pelin nimi. Saatat olla oikeassa.
Entä Megan?
Minusta vastaus jäi vajavaiseksi.
Tunnuit tarttuvan oljenkorsiin -
ja ostit itsellesi aikaa Minusta bluffasit.
Selvä.
Sinusta hän ei tehnyt tarpeeksi. Joskus vähemmän on enemmän.
Totta. -Joskus ainakin.
Kaksi bluffia raadilta. Ashley odottaa vielä vuoroaan.
Ennen Ashleyn vastausta kerro heille, mikä on tilanne.
Kaikki oli hyvin, D.
Ja 750 000!
Oikeasta vastauksesta palkitaan 750 000 dollarilla.
Onko se taitoa vai onnea?
Hän tuntee Potterit.
Voi herranjumala.
Kyllä nyt kelpaa.
Sinulla on 750 000 dollaria. Voit lähteä heti.
Olet kysymyksen päässä miljoonasta dollarista.
Kukaan Bluffauksen historiassa ei ole päässyt näin pitkälle.
Olet yhden kysymyksen päässä elämäsi tilaisuudesta.
Olet yhden kysymyksen päässä -
miljoonasta dollarista.
Taisit herkistyä.
Kyllä.
Nyt kun ajattelen, olisi mahtavaa saada talo vaimolleni.
Se merkitsisi suunnattoman paljon.
Voisin tarjota hänen arvoisensa elämän.
Sitä ajattelen.
Haluan vaimolleni talon ja hyvän elämän.
Ja…
Tämä on upeaa. Pelkään ja herkistyn.
Siellä se komeilee. Mutta taidan silti ottaa 750 000 dollaria.
Voitit 750 000 dollaria. Kolme neljäsosaa miljoonasta.
Hyvin tehty. -Bluffauksen suurin voittaja toistaiseksi.
Hyvänen aika.
Kokonaiset 750 000 dollaria.
Kolme neljäsosaa miljoonasta. Kyyneleet kihoavat silmiin.
Tämä on järisyttävä hetki.
Kiitos. Oli upeaa pelata yhdessä.
Kiitos kaikesta…
Olipa uskomaton kokemus. Tämä muutti elämäni.
Ja vaimoni elämän. En voisi olla tyytyväisempi.
Onneksi puhun pelkkää sontaa,
ja sain näyttää kaikille.
Sen teit.
Kiitos, kun jaoit hieman elämästäsi Bluffauksessa.
Kiitos, Howie. -Illanjatkot.
Kiitos. -Kiitos, kaverit.
Kaikki muuttui siinä hetkessä.
Tulin tänne viilipyttynä. Tunteet ottivat äkisti vallan.
Howie katsoi minuun ja sanoi "750 000 dollaria", silloin se iski.
Vitsit, olen onnellinen.
Ja seuraavaksi piinapenkkiin pääsee -
Megan. Tulehan tänne.
MEGAN LUKITSI VASTAUKSENSA BILLYÄ NOPEAMMIN
Olen geologian maisteri ja sielultani tieteilijä.
Strategiani on olla hillitty ja rauhallinen.
Selvitetään, onko sinulla rahkeet -
edetä koko matka miljoonaan dollariin.
Minulla on kaksi nuorta lasta. Minut saatetaan aliarvioida.
Mutta se on virhe.
Uskottelin lapsilleni,
että jäätelöauto soittaa musiikkia, kun jäätelö on loppu.
Olen taitava bluffaaja.
Kas niin.
Ennen kuin aloitamme, tapaamme uuden haastajamme.
Ishpal, olet uusi. Kerro itsestäsi.
Valmistuin Notre Damen oikeustieteellisestä.
Vannon pian valani. Teen myös lavakomiikkaa.
Olen iso fani.
Sepä hienoa. Toivottavasti minustakin tulee iso fanisi.
Selvä. Billy ja Ashley kärkkyvät vielä kerran piinapenkkiä.
Megan, kerro lisää itsestäsi.
Minulla on geologian maisterin tutkinto yhdestä maan parhaista opistoista.
Olen geologi energia-alalla.
Tykkään triviasta ja emännöin tietovisoja.
Selvän teki.
Oletko valmis pelaamaan Bluffausta?
Olen. Pelataan.
Tästä lähtee.
Ensimmäinen tuhannen dollarin kysymys kuuluu:
"Niin sanottu 'koiratähti' Sirius on sopivasti osa mitä tähdistöä?"
A) Canis Major, B) Hydra,
C) Scorpius vai D) Leo Minor.
Vastaus on lukittu.
Kerro heille, mitä vastasit.
Vastaus on Canis Major.
Sirius tunnetaan koiratähtenä.
Canis tulee sanasta canine, ja viittaa koiraan.
Vastaus on Canis Major.
Siinä kuulitte vastauksen.
Kysymys teille kolmelle kuuluu,
oliko se bluffia vai tietääkö Megan, mistä puhuu.
Olette lukinneet vastauksenne.
Ishpal, olet uusin täällä.
Mitä tuumit vastauksesta?
Hän näytti alkuun hermostuneelta. -Aivan.
Sydän varmaan hakkasi rinnassa.
Sitten hän rauhoittui. Pidin hänen logiikastaan.
Olen samaa mieltä. Hän puhui totta.
Tuhat dollaria on sinun.
Vakuutit Ishpalille, että vastasit oikein.
Muuta pelaamiseen ei tarvitakaan.
Haluan silti kysyä, oliko se totta?
Olihan se.
Olit oikeassa, kuten kaikki haastajatkin.
Koko kolmikko uskoi. No niin, Megan.
Sinulla tonni, ja päätös tehtävänäsi.
Minulla on lukko. Voit lukita 1 000 dollaria saman tien.
Etkä näin ollen voi menettää lukittua summaasi.
Lukitaanko vai pelataanko? -Pelataan.
Asia selvä. Tavoittelemme 10 000 dollaria.
Pelissä on 10 000 dollaria tai ei mitään. Kysymys tulee tässä.
"Tuhmalta kuulostava viaton sanonta,
'balls to the wall' viittaa minkä koneen käyttämiseen täydellä teholla?"
A) Painokone, B) karuselli,
C) suihkukone vai D) leikkuupuimuri.
Selvä.
Vastaus on lukittu.
Ole hyvä.
Vastaus on suihkukone.
Tämä viittaa… En tiedä, mikä se on.
Vehkeeseen, jolla telkkarissa ja leffoissa -
noustaan tai laskeudutaan.
"Balls to the wall" tarkoittaa täyttä häkää eteenpäin.
Siinä se kuultiin.
Selvä, Billy.
Niin.
Näin kun katsoit vastauksia.
Sitten liikkeesi nopeutuivat, hengitit kiivaammin.
Melkein kuin paniikissa.
Joten en tiedä.
En usko sinua.
Minusta bluffasit.
Hänestä bluffasit. Hän näki paniikin. Miksi panikoit?
En mielestäni panikoinut.
Saatan olla hermostunut, mutta luotan tietoihini.
Onko Billy oikeassa?
Olet väärässä. -Se oli totta.
Tiedät, mitä se tarkoittaa. Olit oikeassa ja 10 000 dollaria on sinun.
Mitä muihin haastajiin tulee, myös Ishpal epäili bluffia.
Mutta Ashley oli taas tarkkana.
Megan, olet päätöksen edessä.
Voit lukita potin. Lukitaanko 10 000 dollaria?
Seuraavan kysymyksen arvo on 25 000 dollaria.
Vai odotteletko lukkosi kanssa?
Odottelen.
Hän odottaa ja jatkamme 25 000 dollariin.
Kysymys kuuluu:
"Puhuessaan isänsä lempielokuvista Stanley Kubrickin tytär paljasti -
isänsä pitäneen mistä 1990-luvun komediasta?"
A) Clueless, B) Mustat donkkaa tykimmin,
C) Sähköputkimies vai D) Nunnia ja konnia.
Lukitsit vastauksesi.
Jälleen kerran tiedät, vastasitko oikein vai väärin.
Katsotaan, mitä he päättelivät.
Paljasta vastauksesi.
Vastaus on tietty Clueless.
Olen itsekin milleniaali. Se on yksi lempileffoistani.
Tämä on triviafakta Cluelessista.
Tietäjät tietää.
Tätä kysytään usein tietovisoissa.
Selvä. Siinä kuulitte vastauksen.
Ashley, en ole vielä jututtanut sinua.
Et olekaan. -Niin.
Olen tarkkaillut käsiäsi.
Ne vastasivat tällä kertaa hitaasti.
Et vaikuttanut varmalta. Vastauksesi kuulosti hyvältä, mutta…
Se oli käsissä? -Kyllä vain.
Pitää olla silmä kovana.
Ashley katsoo silmä kovana. Eli vastasit…
Sontaa.
Hyvä on. Hänestä puhuit sontaa käsiesi takia.
Megan, kerro, miksi kätesi liikkuivat niin hitaasti.
Oliko vastaus oikein?
Ei ollut.
Eli siis… -Puhuin sontaa.
Haukankatse Ashley.
Mahtava nimi. -Kiinni jäin.
Oikea vastaus on Mustat donkkaa tykimmin.
Muistatko säännöt?
Vain yhden on uskottava sontaasi.
He tarkkailevat sinua, mutta sinäkin katsot heitä.
Uskotko jommankumman jäljellä olevista nielleen bluffisi?
Ehkä Billy.
Kysytäänkö? -Kysytään.
Hän luulee, että nielit bluffin.
Niin nielinkin.
Kiitti, Billy. -Kyllä.
Voitit 25 000 dollaria. -Billy…
Sinulla on maine.
Kolme kysymystä takana. 25 000 dollaria.
Kysyn vielä kerran. Lukitaanko vai odotetaanko?
Käytän lukon.
Lukitsemme potin.
Viet siis mukanasi vähintään 25 000 dollaria.
Seuraava 50 000 taalan kysymys tulee tässä.
"Supermarketissa leipäpussinsulkijat -
ovat eri värisiä minkä perusteella?"
A) Leivän ainesosien, B) leivontapaikan,
C) viipaleiden määrän vai D) paistopäivän.
Vastaus on lukittu.
Kerro heillekin.
Vastaus on leivän paistopäivä.
Perheeni omisti pienen ruokakaupan -
Keski-Pennsylvaniassa keskellä ei-mitään.
Isovanhempani pyörittivät sitä. Ja isänikin vuosia.
Leivän paistopäivä.
Billy.
Nielit…
Nielit bluffin viimeksi.
Miten kävi nyt?
Ei, en uskonut tällä kertaa.
Minusta bluffasit.
Mikset uskonut?
Koska hän keuli kertomaan taustatarinaa.
Selitit epämääräisesti perheyrityksestä, joka siirtyi sukupolvelta toiselle,
pohjustaaksesi paistopäivävastauksesi. Enpä tiedä.
Viimeksi hän meni halpaan.
Tällä kertaa et pääsekään niin helpolla. Kerro hänelle.
Billy, luota minuun. Olin oikeassa. -Eikä! Ei ole totta.
Perheeni todellakin omisti ruokakaupan.
Selvä. 50 000 dollaria on sinun.
Onneksi olkoon.
Vastasit oikein. Ishpal ei taaskaan uskonut.
Mutta Ashley uskoi.
Voit lähteä saman tien kotiin 50 000 dollarisi kanssa.
Ne olisivat nopeat ja helpot 50 000 taalaa.
Tai voit jatkaa. Seuraavana tulee 75 000 dollarin kysymys.
Jatkan pelaamista.
Selvä. Hän jatkaa pelaamista. 75 000 dollarin kysymys tulee tässä.
"Ennen NBA:ta LeBron James pelasi koripalloa high school -joukkueessa,
jolla on mikä kollegiaalinen lempinimi?"
A) Blue Devils, B) Crimson Tide,
C) Fighting Irish vai D) Nittany Lions.
Selvä. Vastaus on lukittu.
Vain hän tietää tuloksen. Kerro vastauksesi.
Vastaus on Blue Devils.
LeBron oli Ohiosta, minä Pennsylvaniasta.
Siitä uutisoitiin isosti, kun hänet värvättiin NBA:han.
Kuulitte vastauksen. Puhuiko hän totta vai valehteliko?
Lukitkaa vastauksenne.
Aloitan sinusta, Ashley.
Kuule, olen itse Ohiosta.
Olen nähnyt kuvia LeBronista high school -univormussaan,
eikä se ollut sininen.
Joten minusta bluffasit.
Jopas. Hän epäilee bluffia.
Annan sinun vastata.
Se oli sontaa.
Oikea vastaus oli C) Fighting Irish.
Sinä siis bluffasit. Yhden heistä on uskottava.
Kohtalosi on Billyn ja Ishpalin käsissä.
Jos kaikki kolme haistoivat bluffisi,
lähdet pelistä mukanasi 25 000 dollaria.
Nielivätkö he bluffin?
Totuus selviää seuraavassa Bluffaus – Miljoonavisan jaksossa.
Tekstitys: Katariina Uusitupa